text:  Old-school klasika. Douglas bol jedinečnou voľbou pri obsadzovaní psychopatickej postavy. Pritom na začiatku to vyzerá, že by sa to mohlo stať každému z nás. Koho by nena**ala dopravná zápcha, pričom na vás neustále čumí decko z auta pred vami, vodič auta za vami sa rozčuľuje a vytrubuje akoby bol jediný, čo musí čakať, navyše je hrozné horko, potíte sa, otravujú vás muchy a vy dobre viete, že zápchu spôsobilo nezmyselné opravovanie diaľnice, len kvôli peniazom na rozpočet pre mesto na ďalší rok (áno hneď táto prvá scéna filmu je dokonalá). No potom sa začne ísť stále viac a viac do tuhého, tento obyčajne vyzerajúci pán napadne kórejského predavača kvôli tomu, že mu nechce rozmeniť peniaze na telefón a tak ďalej a tak ďalej. A celý tento prerod v totálne vyšinutého a nevyspytateľného magora sledujeme výborne zobrazený Douglasom s neuveriteľnou precíznosťou a uveriteľnosťou. Nie, že by réžia, či ostatné aspekty, či herci boli nejako výrazne pozadu, ale jemu sa jednoducho nevyrovná nič. Tento film dopadol výborne a to nielen zobrazenie hlavnej postavy, ale aj systému a pomerov dobovej Ameriky ako hnijúcej byrokratickej pijavice, čo vás vycicia a vypľuje práve vtedy keď ju najviac potrebujete, či ste pre ňu naďalej (použité priamo vo filme) "ekonomicky neperspektívny", je to síce len jemný podtext, no pre pozorného diváka jasne čiteľný a pre konečné vyznenie filmu dôležitý.
item_title: Volný pád
item_directors: Joel Schumacher
item_screenwriters: Ebbe Roe Smith
item_cast: Michael Douglas Robert Duvall Barbara Hershey Tuesday Weld Rachel Ticotin Frederic Forrest Lois Smith Joey Hope Singer Michael Paul Chan Raymond J. Barry D. W. Moffett Kimberly Scott John Fleck Dedee Pfeiffer Vondie Curtis-Hall John Fink John Diehl James Morrison Amy Morton Jack Betts Brent Hinkley Benjamin Mouton Deron McBee Jack Kehoe Richard Montoya Wayne Duvall Macon McCalman James Keane Jean-Pierre Bagot Gérard Desarthe Ebbe Roe Smith Susie Singer Carter Al Mancini Eddie Frias Spencer Rochfort Jeffrey Byron Steve Park Dean Hallo Carole Androsky Karina Arroyave Carole White